REFERAT FRA STYREMØTE (1)

I

NORSK IRSKSETTERKLUBB

Dato: 06.-07.01.2018

Tid: Møtestart kl. 10.30 Quality Hotel Gardermoen.

Tilstede: Tore Salvesen, Lene Moen, Eldri Kjørren , Jan E. Sperre, Tor Westrum og Christell Seljesether.

Fravær: Arthur Aune.

Referent: Vigdis Ingebrigtsen

**Sak 01/18: Godkjenning av innkallingen**

**Vedtak:** Godkjent uten anmerkning.

**Sak 02 /18: Godkjenning av referat fra forrige styremøte 15.11.17.**

**Vedtak:** Godkjent uten anmerkning.

Tidligere styrereferater skal snarest legges ut på websiden, det siste som er lagt ut er 25.05.

**Sak 03/18: Referatsaker**

Sponsoravtale Vigor & Sage. Eget vedlegg. Alle i styret er veldig fornøyd med den nye avtalen. Avdelingene kan velge selv om de vil bruke avtalen på sine arrangementer. Avtalen vil bli sendt ut til alle avdelinger /DK med (Vigdis).

**Sak 04/18: Gjennomgang av 100-års jubileet**

Ulike tilbakemeldinger, en del kritikk. Styret er fornøyd med gjennomføringen

av de ulike arrangementene på bakgrunn av den korte tiden det var på planlegging, og utfordringene det gav med at vi måtte flytte terrengene. Avtalen og samarbeidet med Dombås Hotel var for dårlig. Regnskapet er ikke helt klart. Vigdis skal gå gjennom kontoutskriftene og regningen etter arrangementet og sende til Jan. Alle i styret og de mest sentrale hjelperne skal få et glass med 100 års jubileum logoen. Vigdis bestiller og sender ut.

**Sak 05/18: Styrets arbeid og oppgaver fremover**

Styret kunne ha arbeidet bedre sammen. Viktig å være bevisst på sin rolle som *hoved*styremedlem, overholde taushetsplikten og bruke tjenestevei i saker. Oppgavene fremover må være saklige og ha fokus på irsksetteren, vedtak på styremøter må følges opp umiddelbart. De viktigste sakene fremover nå er årsmelding og rasekompendiumet.

**Sak:06/18:** **Arbeidsinstruks for styrets medlemmer**

Arbeidsinstruks for styrets medlemmer og styrets oppgaver ligger i Dropbox, gått gjennom og lagt til små endringer.

**Sak 07/18: Arbeidsoppgaver/instruks for sekretær**

Gjennomgått arbeidsinstruks og avtale. Leder og sekretær signerer.

**Sak 08/18: Årsmelding**

Jan: budsjett + regnskap fra regnskapsfører

Eldri: utstilling

Christell: fra avlsrådet

Arthur: jakt, ta ut nye championater

Lene og Tore: reportasje fra 100 års jubileet

Tore: generell del

Frist for å sende inn til sekretær er **19.mars**. Sekretær skal ha årsmeldingen klar og legge den ut på websiden 8. april.

**Sak 09/18: Lagring:**

* *Generelt materiell:* Usikker hvor vi skal lagre innbundne Fuglehunden, og om vi skal fortsette å gjøre det. Taes opp på RS. Andre salgsartikler og utstyr oppbevares hos sekretær.
* *Jubileumsbøker:* Det er ca 1640 bøker igjen. Vi må finne et lager i nærheten av sekretær, Vigdis undersøker. Alle avdelinger bør ha et lager av bøker for salg (uten å kjøpe de av hovedstyret først). Alle nye innmeldte medlemmer vil få bok,kalender, caps og buff. Tor undersøker om den kan selges i bokhandel i Trondheim (pilotforsøk). Finalister i NM skog skal få en bok hver, de kan også brukes som dommergaver.
* *«Historisk» materiell/dokumenter:* Vandrepokaler og gaver skal samles hos avdeling 4 sitt klubblokale på Skisland. Tidligere protokoller fra Generalforsamlinger/ RS og styremøter skal vi høre med statsarkivet i Trondheim om de kan lagres der (Tor).

**Sak 10/18: Ny redaktør for klubbsidene til FH**

* Marit S. Langen er ansatt som ny redaktør for klubbsidene til NISK i Fuglehunden. Honorar kr. 10.000,- og kr. 2.000,- i rekvisita pr år. Evt. større reiseutgifter blir dekket.
* Oppgavene blir å fylle ut klubbsidene, ta kontakt med avdelingene og enkeltmedlemmer for å få inn artikler, skrive egne artikler, legge ut innsendte resultater og annen informasjon.
* Web ansvarlig for å publisere de artikler som også skal der
* Tore ordner tilganger og kontakter.

**Sak 11/18: Søknad fra avd. 5 vedr. støtte til aktiviteter**

**Vedtak:** Styret vedtar at det skal settes av en pott på kr. 7.000,- pr år pr avdeling for å dekke utgifter til treningssamlinger. Hver avdeling kan søke om støtte *inntil* kr. 7.000,- i ettertid av arrangementer med fremlagt regnskap. Det skal spesifikk komme medlemmer til gode og bidra til rekruttering.

Avdeling 5 får innvilget sin søknad om støtte.

**Sak 12/18: Æresmedlemmer**

Det er kommet inn to forslag til æresmedlemmer.

**Vedtak:** Styret innstiller begge to og sender ut på høring til avdelingene.

**Sak 13/18: Rasekompendium**

Tiltak som er gjort med tanke på eksteriør skal evalueres, og rasekompendiumet blir oppdatert om nødvendig.

**Vedtak**: Eldri skal se på resultatet av prosjektet høydemåling, og lage en oversikt over hvilke punkter som bør vurderes videre. Dette med tanke på eventuelle endringer i rasekompendiumet og for neste eksteriørdommerkonferanse.

Vi satser på å avholde en konferanse for eksteriørdommere i begynnelsen av 2019.

**Sak 14/18: Saker til RS fra hovedstyret**

Oppdatere statuttene i forhold til beskrivelse av utstillingspremiene .

**Sak 15/18: Påminnelse til avdelingene vedr. frist saker til RS**

**Vedtak:** Tore sender ut mail til avdelingene.

**Sak 16/18: Nye medlemmer til avlsrådet**

**Vedtak:** Ingen forslag nå, avventer til RS.

**Sak 17/18: Oppsett av premie i forbindelse med 100-årsjubileet**

Tre av klubbens medlemmer ( Østmo, Westrum, Sandanger) har oppfordret klubbens Gullmerkebærer og Æresmedlemmer til å betale i et beløp på max kr. 300,- pr medlem/husstand. Beløpet skal benyttes til å sette opp en premie som tildeles et medlem som i løpet av jubileumsåret har utmerket seg med sin hund.  Dette skal være en ung hund og en ung / eventuelt førstegangs eier.

**Vedtak:** Det er kommet inn kr. 9.ooo,- Styret har startet prosessen med å finne kandidater og forslag til premie.

**Sak 18/18: Anbefalt valpepris**

Dagens anbefalte valpepris er 14.000,-

**Vedtak:** Styret vedtar å øke denne til kr. 15.000,-

**Sak 19/18: Møte RU vedr gjennomgang revisjon jaktprøveregelverk**

Saken ble trukket.

**Sak 20/18: Eventuelt**

* **Tilganger** på websiden, Facebook, Dogweb, Arra og Dropbox; Hvem har tilganger og er administrator?

**Vedtak:** Tore lager en oversikt. Styret vedtar at leder og sekretær skal lage en prosedyre på dette.

**Neste styremøte: Tirsdag 6.februar kl. 19.30.**

**Videre møter: Tirsdag 6. mars**

**Tirsdag 3. april**

**Lørdag 5.mai**

**RS søndag 6. mai**

Referent: Vigdis Ingebrigtsen